ΚΑΝΟΝΙΣΜΟΣ ( ΕΟΚ ) αριθ . 1769/91 ΤΗΣ ΕΠΙΤΡΟΠΗΣ της 21ης Ιουνίου 1991 για παρέκκλιση από τον κανονισμό ( ΕΟΚ ) αριθ . 1760/83 της Επιτροπής της 29ης Ιουνίου 1983 περί ειδικών λεπτομερειών εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως τα άρθρα 16 πα'ραγραφος 6 και 26,

Εκτιμώντας :

ότι ο κανονισμός ( ΕΟΚ ) αριθ . 1760/83 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 349/86 ( 4 ), καθόρισε την διάρκεια ισχύος του πιστοποιητικού προκαθορισμού σύμφωνα με το άρθρο 7 του κανονισμού ( ΕΟΚ ) αριθ . 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων που δεν υπάγονται στο παράρτημα ΙΙ της συνθήκης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3381/90 ( 6 )-

ότι, λόγω της διαφοράς που αναμένεται μεταξύ της τιμής του καλαμποκιού στην αγορά της Κοινότητας κατά τη διάρκεια της τρέχουσας περιόδου και της τιμής μετά τη νέα συγκομιδή, η διάρκεια ισχύος των πιστοποιητικών εξαγωγής για τα προϊόντα με βάση το καλαμπόκι καθώς και για το άμυλο πατάτας, το επίπεδο της τιμής του οποίου εξαρτάται από εκείνο του καλαμποκιού, μετατράπηκε προσωρινά κατά παρέκκλιση από τον κανονισμό ( ΕΟΚ ) αριθ . 891/89 της Επιτροπής (7 ), όπως τροποποιήθηκε τελευταία από τον κανονισμό ( ΕΟΚ ) αριθ . 675/91 ( 8 ).

Γι' αυτό είναι επίσης αναγκαία μια παρέκκλιση από τον κανονισμό ( ΕΟΚ ) αριθ . 1760/83 η οποία θα μειώνει τη διάρκεια ισχύος των πιστοποιητικών προκαθορισμού για το εξαγόμενο καλαμπόκι υπό μορφή εμπορευμάτων που δεν υπάγονται στο παράρτημα ΙΙ της συνθήκης . Για το λόγο αυτό, ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Κατά παρέκκλιση από τον κανονισμό ( ΕΟΚ ) αριθ . 1760/83 η διάρκεια ισχύος των πιστοποιητικών προκαθορισμού που εκδίδονται από την ημέρα που ο παρών κανονισμός αρχίζει να ισχύει μέχρι και την 30ή Σεπτεμβρίου 1991 για το εξαγόμενο υπό μορφή εμπορευμάτων που δεν υπάγονται στο παράρτημα ΙΙ της συνθήκης για το καλαμπόκι, τελειώνει στις 30 Σεπτεμβρίου 1991 . Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Ιουνίου 1991 . Για την Επιτροπή

Martin BANGEMANN

Αντιπρόεδρος ( 1 ) ΕΕ αριθ . L 281 της 1 . 11. 1975, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 172 της 30 . 6 . 1983, σ . 20 . ( 4 ) ΕΕ αριθ . L 42 της 19 . 2 . 1986, σ . 6 . ( 5 ) ΕΕ αριθ . L 323 της 29 . 11 . 1980, σ . 27 . ( 6 ) ΕΕ αριθ . L 327 της 27 . 11 . 1990, σ . 4 . ( 7 ) ΕΕ αριθ . L 94 της 7 . 4 . 1989, σ . 13 . ( 8 ) ΕΕ αριθ . L 75 της 21 . 3 . 1991, σ . 30 .